CELEX: 62007CJ0510
Language: el
Date: 2008-07-17
Title: Απόφαση του Δικαστηρίου (πέμπτο τμήμα) της 17ης Ιουλίου  2008. # Επιτροπή των Ευρωπαϊκών Κοινοτήτων κατά Βασιλείου του Βελγίου. # Παράβαση κράτους μέλους - Οδηγία 68/414/ΕΟΚ - Άρθρο 1, παράγραφος 1 - Υποχρέωση διατηρήσεως ενός ελαχίστου επιπέδου αποθεμάτων προϊόντων πετρελαίου - Αθέτηση. # Υπόθεση C-510/07.

Απόφαση του Δικαστηρίου (πέμπτο τμήμα) της 17ης Ιουλίου 2008 – Επιτροπή κατά Βελγίου
      (Υπόθεση C‑510/07)
      «Παράβαση κράτους μέλους – Οδηγία 68/414/ΕΟΚ – Άρθρο 1, παράγραφος 1 – Υποχρέωση διατηρήσεως ενός ελαχίστου επιπέδου αποθεμάτων προϊόντων πετρελαίου – Αθέτηση»
      Προσφυγή λόγω παραβάσεως – Εξέταση του βασίμου από το Δικαστήριο –Κατάσταση που πρέπει να λαμβάνεται υπόψη – Η κατάσταση κατά την εκπνοή της ταχθείσας με την αιτιολογημένη γνώμη προθεσμίας (Άρθρο 226ΕΚ) (βλ. σκέψη 10)
      Αντικείμενο 
      
         
               Παράβαση κράτους μέλους – Μη τήρηση της υποχρέωσης αποθεματοποιήσεως προϊόντων πετρελαίου, την οποία επιβάλλει το άρθρο 1,
                  παράγραφος 1, της οδηγίας 68/414/ΕΟΚ του Συμβουλίου, της 20ής Δεκεμβρίου 1968, περί υποχρεώσεως διατηρήσεως ενός ελαχίστου
                  επιπέδου αποθεμάτων αργού πετρελαίου και/ή προϊόντων πετρελαίου από τα κράτη μέλη της ΕΟΚ (ΕΕ ειδ. έκδ. 12/001, σ. 39), όπως
                  τροποποιήθηκε και στη συνέχεια κωδικοποιήθηκε με την οδηγία 2006/67/ΕΚ του Συμβουλίου, της 24ης Ιουλίου 2006 (EE L 217, σ.
                  8) – Φύση και έκταση της υποχρέωσης διατήρησης αποθεμάτων – Απόκλιση μεταξύ των στοιχείων που διαβιβάζει το οικείο κράτος
                  μέλος και των στοιχείων που παρέχει η Eurostat – Τρόπος υπολογισμού της ποσότητας των αποθεμάτων προϊόντων πετρελαίου και
                  του ύψους της εσωτερικής κατανάλωσης των εν λόγω προϊόντων
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Το Βασίλειο του Βελγίου, μη θεσπίζοντας όλες τις κατάλληλες νομοθετικές, κανονιστικές ή διοικητικές διατάξεις προκειμένου
                     να υπάρχει πάντοτε, εντός του εδάφους της Κοινότητας, ορισμένη ποσότητα αποθεμάτων προϊόντων πετρελαίου της δεύτερης κατηγορίας
                     των προϊόντων πετρελαίου που απαριθμούνται στο άρθρο 2 της οδηγίας 68/414/ΕΟΚ του Συμβουλίου, της 20ής Δεκεμβρίου 1968, περί
                     υποχρεώσεως διατηρήσεως ενός ελαχίστου επιπέδου αποθεμάτων αργού πετρελαίου και/ή προϊόντων πετρελαίου από τα κράτη μέλη της
                     ΕΟΚ, όπως τροποποιήθηκε με την οδηγία 98/93/ΕΚ του Συμβουλίου, της 14ης Δεκεμβρίου 1998, παρέβη τις υποχρεώσεις που υπέχει
                     από το άρθρο 1, παράγραφος 1, της οδηγίας αυτής.
                  
               
            
         
                  2)
               
               
                  
               
               
                  	Καταδικάζει το Βασίλειο του Βελγίου στα δικαστικά έξοδα.